RSG - Dis die een! || Leon Se Flieks || ALL THE MONEY IN THE WORLD (ROLPRENT / SHOWMAX)
Datum uitgereik: Vrydag 3 Julie 2020
Akteurs: Michelle Williams, Christopher Plummer, Mark Wahlberg, Timothy Hutton, Charlie Plummer
ALL THE MONEY IN THE WORLD is 'n tameletjie. Dit het berug geword omdat Kevin Spacey eers John Paul Getty gespeel het, en toe vervang is met Christopher Plummer, wat vir 'n Oscar benoem is. Dit gaan oor Getty se kleinseun, Paul, wat deur Italiaanse terroriste ontvoer en gemartel is. Getty het vir maande lank geweier om die losprys van $17-miljoen, later $2-miljoen, te betaal vanweë oormatige suinigheid. Ten spyte van biljoene in die bank het hy soos 'n arm man geleef, en selfs sy eie wasgoed gedoen om geld te spaar. As jy dink jy ken suinige mense, wag tot jy gesien het hoe inhalig Getty is – ten koste van sy kleinseun se gesondheid en lewe.
Michelle Williams as Paul se ma baklei egter terug teen die terroriste en haar pa. Die probleem is dat daar by die waarheid bygelieg is vir dramatiese effek. Die uiteinde van die saak, en Getty se uiteindelike dood in die 80's, is byvoorbeeld aangepas en dit bring 'n effense wrang nasmakie mee as jy die ware storie ken. Maar as 'n rolprent wat jou onderstebo gaan slaan, is ALL THE MONEY IN THE WORLD op 'n kunmsatige manier boeiend.